**ΤΕΧΝΙΚΗ ΠΕΡΙΓΡΑΦΗ**

Στην συνέχεια αναφέρονται οι εργασίες που είναι απαραίτητες να γίνουν για τη συντήρηση του πρασίνου, καθώς και τον καλλωπισμό: α) του συνόλου των εξωτερικών χώρων των εγκαταστάσεων του Πανεπιστημίου Ιωαννίνων (πρώην Τ.Ε.Ι Ηπείρου) στην Τεχνόπολη (Campus) στους Κωστακιούς, Άρτας β) του συνόλου του περιβάλλοντα χώρου της Φοιτητικής Εστίας στην Άρτα,  γ) του συνόλου του περιβάλλοντα χώρου του Διοικητηρίου στην Άρτα, δ) του συνόλου του περιβάλλοντα χώρου στην ΣΕΥΠ Ιωαννίνων, ε) του συνόλου του περιβάλλοντα χώρου στο Τμήμα ΛΟ.ΧΡΗ στο Ψαθάκι Πρέβεζας και στ) του συνόλου του περιβάλλοντα χώρου στο Τμήμα Δ. ΕΠ. στην Ηγουμενίτσα, όπως εμφανίζονται στους χάρτες περιοχής των εργασιών, για χρονικό διάστημα ενός έτους από την υπογραφή της σύμβασης. Για όσες από τις εργασίες αυτές υπάρχει διαθέσιμο κείμενο ΠΡΟΤΥΠΩΝ ΤΕΧΝΙΚΩΝ ΠΡΟΔΙΑΓΡΑΦΩΝ ΕΡΓΑΣΙΩΝ (ΠΕΤΕΠ) στην Γενική Γραμματεία Δημοσίων Έργων του Υπουργείου Υποδομών Μεταφορών & Δικτύων αυτές θα πρέπει να ακολουθούνται. Επιπρόσθετα για εργασίες που αφορούν οπωροφόρα φυτά και δένδρα (οπωρώνας, αμπελώνας) θα πρέπει να ακολουθείται ο ΚΩΔΙΚΑΣ ΟΡΘΗΣ ΓΕΩΡΓΙΚΗΣ ΠΡΑΚΤΙΚΗΣ που είναι διαθέσιμος στο Υπουργείο Αγροτικής Ανάπτυξης & Τροφίμων.

1. **Κλάδεμα και διαμόρφωση δένδρων, και θάμνων** σε όλους τους χώρους στο Campus στους Κωστακιούς και του Διοικητηρίου, σύμφωνα με τους κανόνες της επιστήμης, της τέχνης και της εμπειρίας μία (1) φορά το χρόνο από ειδικευμένο τεχνίτη. Πιο συγκεκριμένα, ανάλογα με το είδος του φυτού, την ηλικία, την ανάπτυξη και το σκοπό που επιδιώκεται θα γίνεται το κλάδεμα του φυτού από ειδικευμένο προσωπικό, κατά τη χρονική περίοδο που πρέπει να κλαδεύεται κάθε είδος δένδρου από μήνα Νοέμβριο μέχρι Μάρτιο. Σε φυτά που απαιτείται πλήρης ανανέωση της βλάστησης το κλάδεμα θα είναι πιο αυστηρό. Μετά το κλάδεμα ο ανάδοχος θα απομακρύνει άμεσα τα κομμένα κλαδιά σε κατάλληλο χώρο. Τα προϊόντα κλαδέματος μπορούν να τεμαχίζονται άμεσα με κατάλληλη συσκευή θρυμματισμού φυτικών υλών και να αποθέτονται μαζί με άλλα φυτικά υπολείμματα σε ειδικό χώρο με σκοπό την παραγωγή κομπόστ.
2. **Άρδευση των φυτών (δένδρων, θάμνων)** Θα γίνεται με ευθύνη του αναδόχου. Ο τυπικός αριθμός των αρδεύσεων περιλαμβάνεται στον πίνακα εργασιών αλλά στην πραγματικότητα θα εξαρτηθεί και από τις επικρατούσες καιρικές συνθήκες. Ο υπολογισμός των αναγκών των φυτών σε νερό καθώς και η κατάρτιση και εφαρμογή προγράμματος άρδευσης είναι ευθύνη του αναδόχου. Στο πλαίσιο της επίτευξης μεγαλύτερης αποτελεσματικότητας της άρδευσης θα γίνονται σκαλίσματα – βοτανίσματα και σχηματισμός λεκανών άρδευσης γύρω από τα δένδρα και τους θάμνους καθώς και εφαρμογή εδαφοκαλυπτικών υλικών (mulching).
3. **Λίπανση των φυτών**. Θα γίνεται σύμφωνα με τον πίνακα εργασιών. Η λίπανση θα γίνεται σε όλα τα φυτά (δένδρα και θάμνοι) που δεν έχουν αναπτύξει ακόμη πλούσιο και δυνατό ριζικό σύστημα (φυτά μικρής ηλικίας, νεοφυτευμένα κλπ) καθώς και στα φυτά που εμφανίζουν προβλήματα ανάπτυξης λόγω τροφοπενιών. Η λίπανση των φυτών θα γίνεται με χρήση κατάλληλων λιπασμάτων, ο τύπος, η ποσότητα και ο χρόνος εφαρμογής των οποίων σε σχέση με άλλες μεταχειρίσεις θα αποφασίζεται με ευθύνη του αναδόχου ανάλογα με την ηλικία και την κατάσταση του φυτού. Σε κάθε περίπτωση θα εξετάζεται και η αξιοποίηση του κομπόστ.
4. **Εργασίες φυτοπροστασίας** θα εκτελούνται σύμφωνα με το πρόγραμμα και ανάλογα με ευθύνη του αναδόχου. Τα σκευάσματα που θα χρησιμοποιούνται θα είναι κατά προτίμηση βιολογικής γεωργίας. Σε κάθε περίπτωση θα πρέπει να λαμβάνονται όλα τα απαραίτητα μέτρα προστασίας των εργαζομένων που εφαρμόζουν τα φυτοπροστατευτικά υλικά αλλά των χρηστών των χώρων (επιλογή χρόνου εφαρμογής, ειδικές σημάνσεις σχετικά με την εφαρμογή κοκ) αλλά και του περιβάλλοντος (απόρριψη πλεονάζοντος υλικού, συσκευασιών κοκ).
5. **Κούρεμα χλοοτάπητα**. Θα γίνεται σύμφωνα με το εγκεκριμένο διάγραμμα συντήρησής του (χρόνος και αριθμός κουρεμάτων) με κατάλληλη χλοοκοπτική μηχανή του αναδόχου, σε ύψος 3-5 εκατ. και με μεγάλη προσοχή ώστε να αποφεύγονται πιθανές ζημιές στα καλλωπιστικά φυτά και στα υπόγεια συστήματα άρδευσης. Υποχρέωση του αναδόχου είναι επίσης να απομακρύνει από τους χώρους κοπής τα προϊόντα που προκύπτουν από το κούρεμα του χλοοτάπητα. Τα προϊόντα κοπής μπορούν να αποθέτονται μαζί με άλλα φυτικά υπολείμματα σε ειδικό χώρο με σκοπό την παραγωγή κομπόστ. Σε κάθε περίπτωση η απομάκρυνση των κομμένων χόρτων θα γίνεται υποχρεωτικά την ημέρα κοπής τους.
6. **Άρδευση χλοοτάπητα**. Η άρδευση του χλοοτάπητα σε χώρους που δεν υπάρχει εγκατεστημένο υπόγειο αυτόματο ή ημιαυτόματο αρδευτικό δίκτυο θα γίνει με παροχές, σωληνώσεις και εκτοξευτήρες που θα εξασφαλίσει και θα τοποθετήσει ο ανάδοχος. Ο τυπικός αριθμός των αρδεύσεων περιλαμβάνεται στον πίνακα εργασιών αλλά στην πραγματικότητα θα εξαρτηθεί και από τις επικρατούσες καιρικές συνθήκες. Ο υπολογισμός των αναγκών του χλοοτάπητα σε νερό καθώς και η κατάρτιση και εφαρμογή προγράμματος άρδευσης είναι ευθύνη του αναδόχου. Η άρδευση θα διακόπτεται ή δεν θα εκτελείται όταν επικρατεί ισχυρός άνεμος. Ακόμη θα διακόπτεται και δεν θα επαναλαμβάνεται για κατάλληλα επιλεγμένο αριθμό ημερών σε περίπτωση βροχόπτωσης. Ο ανάδοχος είναι υποχρεωμένος να ελέγχει καθ' όλη τη διάρκεια του έργου την καλή και ορθολογική λειτουργία του συνολικού δικτύου άρδευσης και να ρυθμίζει όπου απαιτείται τους εκτοξευτήρες με σκοπό την ομοιόμορφη κατανομή του νερού στις περιοχές με χλοοτάπητα.
7. **Λίπανση χλοοτάπητα**. Θα γίνεται σύμφωνα με τον πίνακα εργασιών. Η λίπανση του χλοοτάπητα θα γίνεται με χρήση κατάλληλων λιπασμάτων, ο τύπος, η ποσότητα και ο χρόνος εφαρμογής των οποίων σε σχέση με άλλες μεταχειρίσεις θα αποφασίζεται με ευθύνη του αναδόχου ανάλογα με το στάδιο ανάπτυξης και την κατάσταση του χλοοτάπητα.
8. **Εργασίες φυτοπροστασίας χλοοτάπητα** θα εκτελούνται σύμφωνα με το πρόγραμμα και με ευθύνη του αναδόχου. Τα σκευάσματα που θα χρησιμοποιούνται θα είναι κατά προτίμηση βιολογικής γεωργίας. Σε κάθε περίπτωση θα πρέπει να λαμβάνονται όλα τα απαραίτητα μέτρα προστασίας των εργαζομένων που εφαρμόζουν τα φυτοπροστατευτικά υλικά αλλά των χρηστών των χώρων (επιλογή χρόνου εφαρμογής, ειδικές σημάνσεις σχετικά με την εφαρμογή κοκ) αλλά και του περιβάλλοντος (απόρριψη πλεονάζοντος υλικού, συσκευασιών κοκ).
9. **Ειδικές εργασίες στον χλοοτάπητα**. Στον χλοοτάπητα θα γίνεται αερισμός σύμφωνα με το πρόγραμμα που αναφέρεται στον πίνακα εργασιών. Ακόμη στον κήπο του Διοικητηρίου θα γίνεται και χειρονακτικό βοτάνισμα αλλά και επανασπορά του χλοοτάπητα όπου απαιτείται με στόχο τη διατήρηση της εμφάνισής του σε βέλτιστο επίπεδο.
10. **Ειδικές κηποτεχνικές εργασίες**:
    1. Κοπή των χόρτων, των βάτων, των καλαμιών και οποιασδήποτε αυτοφυούς βλάστησης σε όλους τους χώρους σύμφωνα με το πρόγραμμα εργασιών. Η τελευταία κοπή της περιόδου θα γίνεται τον Σεπτέμβριο ή Οκτώβριο και θα συνοδεύεται από επιμελές καθάρισμα όλου του χώρου και αποκομιδή οιονδήποτε ξηρών και αχρήστων για επίτευξη καθαρής εμφάνισης των χώρων κατά τους χειμερινούς μήνες. Ειδικά μετά την κοπή των βάτων θα ακολουθείτε από ράντισμα (σε ημέρες αργίας) με ειδικό σκεύασμα σε εποχή που να μπορεί να αποδώσει τα μέγιστα αποτελέσματα.
    2. Φύτευση εποχιακών (ποωδών φυτών και βολβών). Σε κεντρικά σημεία του campus Κωστακιών και στον κήπο του Διοικητηρίου μετά από συνεννόηση με τον Προϊστάμενο του Αγροκτήματος.
    3. Φύτευση δένδρων και θάμνων προς αντικατάσταση ξερών. Θα κόβονται, θα απομακρύνονται και θα αντικαθίστανται όλα τα ξερά δένδρα.
    4. Υποστύλωση δένδρων. Για όσα δένδρα απαιτείται θα γίνεται υποστύλωση (η προμήθεια των πάσσαλων που θα είναι κυκλική διατομής από ξύλο θα βαρύνει το Πανεπιστήμιο) και αντικατάσταση καταστραφέντων δεσμών των δένδρων στους πασσάλους στήριξης
    5. Διαχείριση της λίμνης. Καθαρισμός και βαφή σύμφωνα με τον πίνακα εργασιών, ενώ μετά από υπόδειξη θα γίνεται πλήρωση της λίμνης με νερό.
    6. Αποκατάσταση υλικών χώρου πράσινου. Στο γενικότερο πλαίσιο της απαίτησης για διατήρηση των χώρων σε καλή κατάσταση είναι πιθανό να απαιτηθούν εργασίες όπως η συμπλήρωση περιοχών με χώμα ή/και χαλίκια ή επισκευή κατεστραμμένων ρείθρων, καθιστικών, καλαθιών απορριμμάτων, πινακίδων κοκ.
    7. Επέκταση των φυτεύσεων. Θα πρέπει με ευθύνη του αναδόχου να γίνουν οι ακόλουθες εργασίες επέκτασης φυτεύσεων στους χώρους της Τεχνόπολης (Campus) στους Κωστακιούς Άρτας:

* Φυτεύσεις δένδρων και θάμνων Μεσογειακής χλωρίδας περιμετρικά του Κτηρίου του Τμ. Μηχανικών Πληροφορικής.
* Φυτεύσεις θάμνων Μεσογειακής χλωρίδας κατά μήκος επιλεγμένων περιοχών της αποστραγγιστικής τάφρου.
* Φυτεύσεις θάμνων Μεσογειακής χλωρίδας κατά μήκος επιλεγμένων περιοχών του κτηρίου αμφιθεάτρου/λέσχης/κοκ που βρίσκεται αμέσως μετά είσοδο του χώρου.

1. **Καθαρισμός στραγγιστικής τάφρου**. Μέσα από το χώρο της Τεχνόπολης (Campus) Κωστακιών που διέρχεται αποστραγγιστική τάφρος που ανήκει στη δικαιοδοσία του ΤΟΕΒ Λούρου (Ράχη). Ο ανάδοχος πρέπει να φροντίζει ότι ο ΤΟΕΒ εκτελεί τις απαραίτητες εργασίες καθαρισμού της τάφρου όταν αυτό απαιτείται.
2. **Ειδικές εργασίες οπωρώνα**: Όλες οι εργασίες στον οπωρώνα θα πραγματοποιούνται με ευθύνη του αναδόχου και σύμφωνα με τις υποδείξεις του Υπεύθυνου του Εργαστηρίου.

Κοπή και απομάκρυνση ξερών κλαδιών και παραβλαστημάτων στον οπωρώνα. Στο πλαίσιο του πίνακα εργασιών.

Έλεγχος ζιζανίων στον οπωρώνα με μη χημικά μέσα.

Κλάδεμα όλων των δέντρων του οπωρώνα πριν την έναρξη της βλαστικής περιόδου. Μετά το κλάδεμα ο ανάδοχος θα απομακρύνει άμεσα τα κομμένα κλαδιά σε κατάλληλο χώρο.

Εργασίες φυτοπροστασίας στον οπωρώνα. Τα σκευάσματα που θα χρησιμοποιούνται θα είναι κατά προτίμηση βιολογικής γεωργίας. Σε κάθε περίπτωση θα πρέπει να λαμβάνονται όλα τα απαραίτητα μέτρα προστασίας των εργαζομένων που εφαρμόζουν τα φυτοπροστατευτικά υλικά αλλά των χρηστών των χώρων (επιλογή χρόνου εφαρμογής, ειδικές σημάνσεις σχετικά με την εφαρμογή κοκ) αλλά και του περιβάλλοντος (απόρριψη πλεονάζοντος υλικού, συσκευασιών κοκ).

Λίπανση οπωρώνα  Η λίπανση θα γίνεται σύμφωνα με τον πίνακα εργασιών με χρήση κατάλληλων λιπασμάτων, ο τύπος, η ποσότητα και ο χρόνος εφαρμογής των οποίων σε σχέση με άλλες μεταχειρίσεις θα αποφασίζεται με ευθύνη του αναδόχου ανάλογα με την ηλικία και την κατάσταση των φυτών.

Άρδευση οπωρώνα. Η άρδευση σε περίπτωση που δεν υπάρχει εγκατεστημένο υπόγειο αυτόματο ή ημιαυτόματο αρδευτικό δίκτυο θα γίνεται με παροχές, σωληνώσεις και εκτοξευτήρες. Ο τυπικός αριθμός των αρδεύσεων περιλαμβάνεται στον πίνακα εργασιών αλλά στην πραγματικότητα θα εξαρτηθεί και από τις επικρατούσες καιρικές συνθήκες.

1. **Ειδικές εργασίες αμπελώνα**: Όλες οι εργασίες στον αμπελώνα θα πραγματοποιούνται με ευθύνη του αναδόχου και σύμφωνα με τις υποδείξεις του Υπεύθυνου του Εργαστηρίου.

Κόψιμο χόρτων και απομάκρυνση τους από τον αμπελώνα Στο πλαίσιο του πίνακα εργασιών και όποτε απαιτείται.

Κλάδεμα όλων των φυτών του αμπελώνα πριν την έναρξη της βλαστικής περιόδου. Κοπή και απομάκρυνση ξερών κλαδιών του αμπελιού από τον αμπελώνα, όταν χρειάζεται. Μετά το κλάδεμα ο ανάδοχος θα απομακρύνει άμεσα τα κομμένα κλαδιά σε κατάλληλο χώρο. Τα προϊόντα κλαδέματος μπορούν -κατόπιν υποδείξεως του Προϊσταμένου τμ. του Αγροκτήματος, να τεμαχίζονται άμεσα με κατάλληλη συσκευή θρυμματισμού φυτικών υλών και να αποθέτονται μαζί με άλλα φυτικά υπολείμματα σε ειδικό χώρο με σκοπό την παραγωγή κομπόστ.

Εργασίες φυτοπροστασίας στον αμπελώνα.Τα σκευάσματα που θα χρησιμοποιούνται θα είναι κατά προτίμηση βιολογικής γεωργίας. Σε κάθε περίπτωση θα πρέπει να λαμβάνονται όλα τα απαραίτητα μέτρα προστασίας των εργαζομένων που εφαρμόζουν τα φυτοπροστατευτικά υλικά αλλά των χρηστών των χώρων (επιλογή χρόνου εφαρμογής, ειδικές σημάνσεις σχετικά με την εφαρμογή κοκ) αλλά και του περιβάλλοντος (απόρριψη πλεονάζοντος υλικού, συσκευασιών κοκ).

Λίπανση αμπελών. Η λίπανση θα γίνεται σύμφωνα με τον πίνακα εργασιών με χρήση κατάλληλων λιπασμάτων, ο τύπος, η ποσότητα και ο χρόνος εφαρμογής των οποίων σε σχέση με άλλες μεταχειρίσεις θα αποφασίζεται με ευθύνη του αναδόχου ανάλογα με την ηλικία και την κατάσταση των φυτών. Σε κάθε περίπτωση θα εξετάζεται και η αξιοποίηση του κομπόστ που θα παράγεται.

Άρδευση αμπελώνα, Η άρδευση σε περίπτωση που δεν υπάρχει εγκατεστημένο υπόγειο αυτόματο ή ημιαυτόματο αρδευτικό δίκτυο θα γίνετε με παροχές, σωληνώσεις και εκτοξευτήρες που θα εξασφαλίσει και θα τοποθετήσει ο ανάδοχος. Ο τυπικός αριθμός των αρδεύσεων περιλαμβάνεται στον πίνακα εργασιών αλλά στην πραγματικότητα θα εξαρτηθεί και από τις επικρατούσες καιρικές συνθήκες.

14.**Ειδικές εργασίες στα θερμοκήπια Τμήματος Γεωπόνων**: Εξωτερικός και εσωτερικός καθαρισμός (έως 2 απομακρύνσεις καλλιεργειών - καθαρισμοί εσωτερικού) σε κάθε ένα από τα 7 θερμοκήπια του Τμ. Γεωπόνων. Στο πλαίσιο του πίνακα εργασιών με ευθύνη του αναδόχου και σύμφωνα με τις υποδείξεις του αντίστοιχου Υπεύθυνου του Εργαστηρίου στο οποίο ανήκει το κάθε θερμοκήπιο.

15. **Ειδικές εργασίες στον πειραματικό αγρό του εργαστηρίου Γεωργίας του τμήματος Γεωπόνων**:

- Καθαρισμός (χορτοκοπή) του πειραματικού αγρού με καλλιέργεια Ιπποφαούς (δύο φορές Μάιο και Αύγουστο).

- Καθαρισμός (χορτοκοπή) του πειραματικού αγρού με καλλιέργεια Αρωματικών φυτών (δύο φορές Μάιο και Αύγουστο).

- Πότισμα του πειραματικού αγρού αρωματικών φυτών κάθε εβδομάδα τους μήνες Ιούλιο και Αύγουστο.

**16. Εργασίες στους χώρους της πρώην ΣΕΥΠ στα Ιωάννινα**:

1. Κοπή χόρτων τουλάχιστον 5 φορές Η τελευταία κοπή της περιόδου θα γίνεται τον Σεπτέμβριο ή Οκτώβριο και θα συνοδεύεται από επιμελές καθάρισμα όλου του χώρου και αποκομιδή οιονδήποτε ξηρών και αχρήστων για επίτευξη καθαρής εμφάνισης των χώρων κατά τους χειμερινούς μήνες

2. Φύτευση θάμνων περιμετρικά του κτιρίου και σε συστάδες στο οπίσθιο μέρος του κτιρίου έτσι ώστε να διαμορφωθεί αρχικά χώρος πρασίνου. Το απαραίτητο φυτικό υλικό και λοιπά υλικά (π.χ. χώμα, λίπασμα, στύλοι κοκ) θα επιλεγεί μετά από υπόδειξη του υπεύθυνου των χώρων.

3. Φύτευση υψίκορμων δένδρων για σκίαση της ανατολικής πλευράς και δημιουργίας φυτικού τοίχους. Το απαραίτητο φυτικό υλικό και λοιπά υλικά (π.χ. χώμα, λίπασμα, στύλοι κοκ) θα επιλεγεί μετά από υπόδειξη.

4. Εγκατάσταση συστήματος αυτόματης άρδευσης.

5. Διαμόρφωση του εμπρόσθιου τμήματος όπου και η εικόνα από τον κεντρικό-περιφερειακό δρόμο.

6. Φύτευση φυτών μπορντούρας για τους διαδρόμους εισόδων. Το απαραίτητο φυτικό υλικό και λοιπά υλικά (π.χ. χώμα, λίπασμα, στύλοι κοκ) θα επιλεγεί μετά από υπόδειξη.

7. Συντήρηση-λίπανση-διαμόρφωση των ήδη υπαρχόντων φυτών.

8. Κλάδεμα και διαμόρφωση δένδρων, και θάμνων σε όλους τους χώρους εξωτερικά του κτιρίου, σύμφωνα με τους κανόνες της τέχνης και της εμπειρίας μία (1) φορά το χρόνο από ειδικευμένο τεχνίτη.

**17. Εργασίες στους χώρους του Τμήματος ΛΟ.ΧΡΗ στην Πρέβεζα**:

1. Κοπή χόρτων – βάτων τουλάχιστον 5 φορές Η τελευταία κοπή της περιόδου θα γίνεται τον Σεπτέμβριο ή Οκτώβριο και θα συνοδεύεται από επιμελές καθάρισμα όλου του χώρου και αποκομιδή οιονδήποτε ξηρών και αχρήστων για επίτευξη καθαρής εμφάνισης των χώρων κατά τους χειμερινούς μήνες. Ειδικά μετά την κοπή των βάτων θα ακολουθείτε από ράντισμα (σε ημέρες αργίας) με ειδικό σκεύασμα σε εποχή που να μπορεί να αποδώσει τα μέγιστα αποτελέσματα.
2. Φύτευση φυτών μπορντούρας για τους διαδρόμους εισόδων. Το απαραίτητο φυτικό υλικό και λοιπά υλικά (π.χ. χώμα, λίπασμα, στύλοι κοκ) θα επιλεγεί μετά από υπόδειξη του υπεύθυνου των χώρων του ΛΟ.ΧΡΗ .
3. Κλάδεμα και διαμόρφωση δένδρων, και θάμνων σε όλους τους χώρους εξωτερικά του κτιρίου, σύμφωνα με τους κανόνες της τέχνης και της εμπειρίας μία (1) φορά το χρόνο από ειδικευμένο τεχνίτη.

**18. Εργασίες στους χώρους του Τμήματος Δ.ΕΠ.  στην Ηγουμενίτσα**:

1. Κοπή χόρτων – βάτων τουλάχιστον 5 φορές Η τελευταία κοπή της περιόδου θα γίνεται τον Σεπτέμβριο ή Οκτώβριο και θα συνοδεύεται από επιμελές καθάρισμα όλου του χώρου και αποκομιδή οιονδήποτε ξηρών και αχρήστων για επίτευξη καθαρής εμφάνισης των χώρων κατά τους χειμερινούς μήνες. Ειδικά μετά την κοπή των βάτων θα ακολουθείτε από ράντισμα (σε ημέρες αργίας) με ειδικό σκεύασμα σε εποχή που να μπορεί να αποδώσει τα μέγιστα αποτελέσματα.
2. Φύτευση φυτών μπορντούρας για τους διαδρόμους εισόδων. Το απαραίτητο φυτικό υλικό και λοιπά υλικά (π.χ. χώμα, λίπασμα, στύλοι κοκ) θα επιλεγεί μετά από υπόδειξη του υπεύθυνου των χώρων του τμήματος Δ. ΕΠ.
3. Κλάδεμα και διαμόρφωση δένδρων, θάμνων και φυτών σε όλους τους χώρους, σύμφωνα με τους κανόνες της τέχνης και της εμπειρίας μία (1) φορά το χρόνο από ειδικευμένο τεχνίτη.

**ΧΡΟΝΟΔΙΑΓΡΑΜΜΑ και ΕΠΑΝΑΛΗΨΕΙΣ ΕΡΓΑΣΙΩΝ**

Η τυπική συχνότητα των εργασιών αναφέρεται αναλυτικά στο παρακάτω χρονοδιάγραμμα ροής εργασιών, ώστε να συντηρείται ο χώρος και τα φυτά στην καλύτερη δυνατή κατάσταση και πάντα σύμφωνα με τις οδηγίες της επίβλεψης.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | **Τυπικός αριθμός επαναλήψεων για κάθε μήνα** | | | | | | | | | | | |  |
| **α/α** | **Είδος εργασίας** | **Ι** | **Φ** | **Μ** | **Α** | **Μ** | **Ι** | **Ι** | **Α** | **Σ** | **Ο** | **Ν** | **Δ** | **Σύνολο** |
|  | **Συντήρηση διαμορφωμένων και μη διαμορφωμένων χώρων πράσινου στο campus Κωστακιών και στο Διοικητήριο** | | | | | | | | | | | | | |
| 1 | Διαμόρφωση δένδρων |  | 1 |  |  |  |  |  |  |  |  |  |  | **1** |
| 2 | Διαμόρφωση θάμνων |  | 1 |  |  |  |  |  |  |  |  |  |  | **1** |
| 3 | Κλάδεμα φοινικοειδών |  |  | 1 |  |  |  |  |  |  |  |  |  | **1** |
| 4 | Σκαλίσματα - βοτανίσματα, σχηματισμός λεκανών άρδευσης δένδρων και θάμνων |  |  | 1 |  |  | 1 |  |  |  |  |  |  | **2** |
| 5 | Καταπολέμηση ασθενειών δένδρων και θάμνων |  |  | 1 |  | 1 |  | 1 |  | 1 |  |  |  | **4** |
| 6 | Άρδευση φυτών (δένδρων, θάμνων) |  |  |  | 1 | 2 | 3 | 3 | 3 | 3 | 1 |  |  | **16** |
| 7 | Λίπανση φυτών |  |  |  | 1 |  |  |  |  |  |  |  |  | **1** |
|  | **Συντήρηση χλοοτάπητα στο campus Κωστακιών και στο Διοικητήριο** | | | | | | | | | | | | | |
| 8 | Κούρεμα χλοοτάπητα |  |  | 1 | 2 | 3 | 3 | 3 | 3 | 4 | 2 | 1 |  | **22** |
| 9 | Βοτάνισμα χλοοτάπητα με εργάτες (μόνο στο Διοικητήριο) |  |  |  | 1 |  | 1 |  |  |  | 1 |  |  | **3** |
| 10 | Άρδευση χλοοτάπητα |  |  |  | 2 | 4 | 5 | 5 | 5 | 4 | 2 |  |  | **27** |
| 11 | Καταπολέμηση ασθενειών και εχθρών χλοοτάπητα |  |  |  |  | 1 |  |  |  | 1 |  |  |  | **2** |
| 12 | Μπαλώματα χλοοτάπητα με σπορά (μόνο στο Διοικητήριο) |  |  |  | 1 |  |  |  |  |  |  |  |  |  |
| 13 | Λίπανση χλοοτάπητα |  |  |  | 1 |  |  |  |  | 1 |  |  |  | **2** |
| 14 | Αερισμός χλοοτάπητα |  |  |  |  |  |  |  |  |  | 1 |  |  | **1** |
|  | **Ειδικές εργασίες στο campus Κωστακιών, στο Διοικητήριο και στη Φοιτητική Εστία** | | | | | | | | | | | | | |
| 15 | Κοπή χόρτων και βάτων και οποιασδήποτε αυτοφυούς βλάστησης (ζιζάνια, καλάμια  κοκ) περιμετρικά στη Φοιτητική Εστία |  |  |  | 1 | 1 | 1 | 1 | 1 | 1 |  |  |  | **6** |
| 16 | Φύτευση εποχιακών (ποωδών φυτών και βολβών) στο Διοικητήριο και το Campus |  |  | 1 |  |  |  |  |  |  | 1 |  |  | **2** |
| 17 | Φύτευση δένδρων και θάμνων προς αντικατάσταση ξερών στο Διοικητήριο και στο Campus |  |  | 1 |  |  |  |  |  |  |  |  |  | **1** |
| 18 | Καθαρισμός λίμνης στο Campus |  |  |  |  | 1 |  |  |  |  | 1 |  |  | **2** |
| 19 | Καθαρισμός-κοπή των χόρτων στους δρόμους, τα πεζοδρόμια και τα κράσπεδα  στο Διοικητήριο και το Campus | 1 |  | 1 |  | 1 |  |  |  | 1 |  | 1 |  | **5** |
| 20 | Καθαρισμός στραγγιστικής τάφρου στο Campus |  |  |  |  |  |  |  |  | 0 ή 1 |  |  |  | **0 ή 1** |
|  | **Συντήρηση οπωρώνα στο campus Κωστακιών** | | | | | | | | | | | | | |
| 21 | Έλεγχος ζιζανίων στον οπωρώνα με μη χημικά μέσα |  |  |  | 1 |  |  |  |  | 1 |  |  |  | **2** |
| 22 | Κοπή και απομάκρυνση ξερών κλαδιών και παραβλαστημάτων στον οπωρώνα |  |  |  |  |  |  |  |  | 1 |  |  |  | **1** |
| 23 | Κλάδεμα όλων των δέντρων του οπωρώνα |  |  | 1 |  |  |  |  |  |  |  |  |  | **1** |
| 24 | Εργασίες φυτοπροστασίας στον οπωρώνα | 1 |  | 1 |  |  | 1 |  | 1 |  | 1 |  |  | **5** |
| 25 | Λίπανση οπωρώνα |  |  | 1 |  |  |  |  |  | 1 |  |  |  | **2** |
| 26 | Άρδευση οπωρώνα |  |  |  |  | 1 | 1 | 1 | 1 |  |  |  |  | **4** |
|  | **Συντήρηση αμπελώνα στο campus Κωστακιών** | | | | | | | | | | | | | |
| 27 | Κόψιμο χόρτων και απομάκρυνση τους από τον αμπελώνα |  |  |  |  | 1 |  | 1 |  | 1 |  | 1 |  | **4** |
| 28 | Κλάδεμα όλων των φυτών του αμπελώνα, βλαστολόγημα και απομάκρυνση βλαστών |  | 1 |  |  |  |  | 1 |  |  |  |  |  | **2** |
| 29 | Εργασίες φυτοπροστασίας στον αμπελώνα | 1 |  | 1 |  | 1 |  | 1 |  | 1 |  |  |  | **5** |
| 30 | Λίπανση αμπελώνα |  | 1 |  |  |  |  |  |  |  |  |  |  | **1** |
| 31 | Άρδευση αμπελώνα |  |  |  |  |  | 1 | 1 | 1 | 1 |  |  |  | **4** |
|  | **Ειδικές εργασίες στα 7 θερμοκήπια Τμήματος  Γεωπόνων** | | | | | | | | | | | | |  |
|  | Εξωτερικός και εσωτερικός καθαρισμός (απομάκρυνση καλλιεργειών, κόψιμο και απομάκρυνση χόρτων-ζιζανίων) |  |  | 1 |  |  |  |  |  | 1 |  |  |  | **2** |
|  | **Ειδικές εργασίες στον πειραματικό αγρό του εργαστηρίου Γεωργίας του τμήματος  Γεωπόνων** | | | | | | | | | | | | |  |
|  | Καθαρισμός  του πειραματικού αγρού Ιπποφαούς |  |  |  |  | 1 |  |  | 1 |  |  |  |  |  |
|  | Καθαρισμός πειραματικού αγρού Αρωματικών φυτών |  |  |  |  | 1 |  |  | 1 |  |  |  |  |  |
|  | Πότισμα του πειραματικού αγρού αρωματικών φυτών |  |  |  |  |  |  | 4 | 4 |  |  |  |  |  |